Unionin yleisen tuomioistuimen tuomio (kuudes jaosto) 14.9.2017 – Università del Salento vastaan komissio

(asia T-393/15)

(Välityslauseke – Perusoikeuksien ja oikeusasioiden yleisohjelma – Rikosoikeutta koskeva erityisohjelma – Rahamäärien, jotka komissio on maksanut avustussopimuksen panemiseksi täytäntöön, periminen takaisin – Saatavien kuittaus – Kanteen osittainen uudelleenluokittelu – Vaatimus sen toteamisesta, ettei sopimukseen perustuvaa saatavaa ole)

1. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Perusoikeuksia ja oikeusasioita koskevan erityisen ohjelman yhteydessä tehdyt avustussopimukset – Asetuksen N:o 1605/2002 nojalla tehty komission päätös velkojen ja saatavien välisestä kuittauksesta tuomioistuinasian ulkopuolella – Kanne tällaisen päätöksen kumoamiseksi ja sen toteamiseksi, ettei kyseisiä saatavia ole – Kumoamiskanteen osittainen uudelleenluokittelu luonteeltaan sopimusoikeudellista oikeusriitaa koskevaksi kanteeksi – Edellytykset (SEUT 263 ja SEUT 272 artikla; unionin yleisen tuomioistuimen työjärjestyksen 76 artiklan d alakohta; neuvoston asetus N:o 1605/2002) (ks. 26–29 ja 31–34 kohta)

2. Tuomioistuinmenettely – Kanteen oikeudellinen perusta – Kanteen oikeudellisen perustan valitsemisen kuuluminen kantajalle eikä unionin tuomioistuimille (ks. 30 kohta)

3. Kumoamiskanne – Unionin tuomioistuinten toimivalta – Vaatimukset vahvistustuomion saamisesta – Tutkimatta jättäminen (SEUT 263 artikla) (ks. 68 kohta)

4. Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Kantajan vaatimusten esittäminen yksiselitteisesti (Euroopan unionin tuomioistuimen perussäännön 21 artikla; unionin yleisen tuomioistuimen työjärjestyksen 76 artiklan d ja e alakohta) (ks. 74–77 kohta)

5. Komissio – Toimivalta – Unionin talousarvion toteuttaminen – Saatavien perintä kuittauksella – Edellytykset – Kuitattavien saatavien ei tarvitse liittyä samaan hankkeeseen – Velvollisuus varmistaa ennalta, että asianomaiset varat käytetään aiottuihin tarkoituksiin ja näiden varojen myöntämisen oikeuttaneet toimet toteutetaan suunnitellusta kuittauksesta huolimatta – Tällaisen velvollisuuden puuttuminen (ks. 107 ja 108 kohta)

6. Toimielinten säädökset, päätökset ja muut toimet – Perustelut – Perusteluvelvollisuuden laajuus – Päätös, joka on tehty sen adressaatin tuntemassa asiayhteydessä (SEUT 296 artikla) (ks. 112 kohta)

Aihe

Yhtäältä SEUT 263 artiklaan perustuva vaatimus, jonka mukaan ensinnäkin on kumottava 4.5.2015 tehty komission päätös D/C4 – B.2 – 005817 kantajan saatavan, joka koskee sopimuksen täyttämistä ensimmäisen hankkeen Entice (Explaining the Nature of Technological Innovation in Chinese Enterprises) yhteydessä, ja kantajan velan, joka koskee sopimuksen täyttämistä toisen hankkeen ”Judicial Training and Research on EU crimes against environment and maritime pollution” yhteydessä, välisestä kuittauksesta; toiseksi on kumottava kaikki muut kyseistä päätöstä edeltävät, sen jälkeen toteutetut tai joka tapauksessa siihen liittyvät toimet, ja kolmanneksi komissio on velvoitettava maksamaan kantajalle hankkeen Entice toteuttamisen perusteella kuuluvat rahamäärät, ja toisaalta SEUT 272 artiklaan perustuva vaatimus sen toteamisesta, että saatavaa, jota komissio vaatii jälkimmäisen hankkeen toteuttamisen perusteella, ei ole

Ratkaisu

1) Kanne hylätään.